Diari Oficial de la Generalitat Valenciana


Sumari del DOGV 6114, del 01-10-2009 (2009/10960)

RESOLUCIÓ de 15 de setembre de 2009, de la Conselleria d'Economia, Hisenda i Ocupació, per la qual s'accepta la cessió gratuïta d'una parcel·la de 1.019 m² de superfície i l'edificació de 370 m² que hi ha en el seu perímetre, situada a Callosa d'En Sarrià (Alacant), partida Mirantbò, realitzada per l'ajuntament del dit municipi a favor de la Generalitat, per a ser destinada a parc rural d'emergències
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6114

Data del DOGV
:   01-10-2009

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2009/10059


Data del document
:   15-09-2009

Organisme emissor
:   Conselleria d'Economia, Hisenda i Ocupació

Tipus de document
:   Resolució

Descriptors 

:   * cultura regional
    * propietat immobiliària
    * transmissió de la propietat

RESOLUCIÓ de 15 de setembre de 2009, de la Conselleria d'Economia, Hisenda i Ocupació, per la qual s'accepta la cessió gratuïta d'una parcel·la de 1.019 m² de superfície i l'edificació de 370 m² que hi ha en el seu perímetre, situada a Callosa d'En Sarrià (Alacant), partida Mirantbò, realitzada per l'ajuntament del dit municipi a favor de la Generalitat, per a ser destinada a parc rural d'emergències [2009/10179]  
L'Ajuntament de Callosa d'En Sarrià, en sessió plenària realitzada el dia 30 d'octubre de 2008, va acordar la cessió gratuïta a la Generalitat d'una parcel·la de la seua propietat de 1.019 m² de superfície dins del perímetre de la qual hi ha una construcció de 370 m², situada en la partida Mirantbò de la dita població. Tal i com consta en l'acord mencionat, l'immoble té caràcter de domini públic.  
A proposta de la Conselleria de Governació, es van iniciar els tràmits legals oportuns per a l'acceptació de l'immoble.  
La cessió es realitza amb la finalitat de destinar la parcel·la a parc rural d'emergències.   
La cessió s'ha efectuat basant-se en el que disposa l'article 37 de la Llei 14/2003, de Patrimoni de la Generalitat, i la disposició addicional onzena de la llei mencionada que regula la mutació demanial.  
En conseqüència, basant-se en els articles 37 i 44 de la Llei 14/2003, de 10 d'abril, de Patrimoni de la Generalitat i fent ús de les atribucions conferides per la legislació vigent, resolc:  
Primer  
Acceptar la cessió gratuïta de la propietat realitzada per l'Ajuntament de Callosa d'En Sarrià de la parcel·la de la seua propietat de 1.019 m² de superfície i l'edificació de 370 m² que hi ha en el seu perímetre, situada en la partida Mirantbò de la dita població, que confronta: nord i oest, resta de la finca matriu de la qual se segrega; sud, parcel·la segregada de la finca matriu, canonada de bombeig del Consorci d'Aigües de la Marina Baixa i camí de servitud enmig, i est, camí de servitud.  
Consta inscrita en el Registre de la Propietat de Callosa d'En Sarrià al tom 1214, llibre 112, foli 188, finca 11614, inscripció 1ª.   
Referència cadastral: 47031P621867244757JZ (part).  
L'immoble s'accepta lliure de càrregues i gravàmens i al corrent de qualsevol despesa.  
Segon  
La cessió gratuïta realitzada per l'Ajuntament de Callosa d'En Sarrià, s'efectua amb la condició de destinar l'immoble a parc rural d'emergències, i amb subjecció al que disposa l'article 37 de la Llei 14/2003, de Patrimoni de la Generalitat. Si l'immoble no es destina a l'ús previst en el termini màxim de cinc anys o deixa de ser-ho en el transcurs de trenta, l'immoble revertirà a l'ajuntament.  
Tercer  
L'immoble acceptat haurà d'incorporar-se a l'Inventari General de Béns i Drets de la Generalitat en concepte de bé de domini públic afecte al servici protecció del medi ambient i adscrit a la Conselleria de Governació, a la qual corresponen les competències demanials sobre este, inclosa la seua administració, defensa i conservació, i inscriure's a nom de la Generalitat en el Registre de la Propietat.  
Quart  
Notificar la present resolució a l'ajuntament cedent i procedir a la seua publicació en el Diari Oficial de la Comunitat Valenciana en compliment del que disposa l'article 44 de la Llei 14/2003, de 10 d'abril, de Patrimoni de la Generalitat.  
València, 15 de setembre de 2009.- El conseller d'Economia, Hisenda i Ocupació i vicepresident segon del Consell: Gerardo Camps Devesa.